

Gradsko vijeće

KLASA:944-01/20-01/09

URBROJ:2186/18-02/1-21-8

Ludbreg, 14. lipnja 2021. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 34. Statuta Grada Ludbrega („Službeni Vjesnik Varaždinske županije“, br. 12/2021.), Gradsko vijeće Grada Ludbrega na 02. sjednici, održanoj 14. lipnja 2021., donosi sljedeću

# O D L U K U

**Članak 1.**

(1) **Prihvaća se ponuda ponuditelja**: **AGRO-HOLDING d.o.o.**, Ludbreg, Kalnička ulica 20, OIB:43856369399, od 31.05.2021. g., **za prodaju nekretnina po kupoprodajnoj cijeni od 1.650.000,00 kn** (jedan milijun šesto pedeset tisuća kuna), **ukupne površine od 5267 m2, i to**:

1. **čkbr. 1765/1** – u Kalničkoj ulici, industrijska zgrada od 402 m2, gospodarsko dvorište od 4103 m2, gospodarska zgrada od 245 m2, garaža od 182 m2, gospodarska zgrada od 34 m2, gospodarska zgrada od 65 m2, pomoćna zgrada od 17 m2 i poslovna zgrada od 208 m2, sveukupne površine do 5256 m2, upisana u zk.ul.br. 2989 k.o. Ludbreg,
2. **čkbr. 1766** – zgrada-vodocrpna stanica u Ludbregu od 11 m2, upisana u zk.ul.br. 2989 k.o. Ludbreg.

(2) Odobrava se kupnja predmetnih nekretnina uz uvjet isplate kupoprodajne cijene u **5 (pet) jednaka mjesečna obroka u iznosu od 330.000,00 kn**, od kojih 1. obrok dospijeva do 10. srpnja 2021., 2. obrok do 10. kolovoza 2021., 3. obrok do 10. rujna 2021., 4. obrok do 10. listopada 2021. i posljednji 5. obrok do 10. studenoga 2021.

**Članak 2.**

(1) Odobrava se kupnja nekretnina iz članka 1. ove Odluke, s obzirom da ove nekretnine zajedno s čkbr. 1805 k.o. Ludbreg (zgrada mlina), čine gospodarsku cjelinu starog mlina u Ludbregu i kao takve predstavljaju potencijal za razvoj projekta muzejskog, kulturnog i turističkog centra i revitalizacije industrijske baštine.

(2) Kupoprodajna cijena iz članka 1. ove Odluke prihvatljiva je u odnosu na prvu ponudu vlasnika u iznosu od 2.328.284,93 kn, uzimajući u obzir stvarnu upotrebnu vrijednost objekata na česticama iz članka 1. ove Odluke tako da posljednja ponuđena kupoprodajna cijena odgovara realnoj vrijednosti nekretnina.

**Članak 3.**

Ova Odluka stupa na snagu danom donošenja.

Predsjednik

Gradskog vijeća

**OBRAZLOŽENJE ODLUKE**

Gradsko vijeće Grada Ludbrega je na svojoj 24. sjednici održanoj 16. listopada 2020. g., donijelo Odluku kojom se odbija ponuda ponuditelja AGRO-HOLDING d.o.o. Ludbreg, Kalnička ulica 20, za kupnju čkbr. 1765/1 i 1766 u k.o. Ludbreg, za ponuđenu kupoprodajnu cijenu od 2.328.284,93 kn, uz obrazloženje da visina ponuđene kupoprodajne cijene nije prihvatljiva uzimajući u obzira stvarnu upotrebnu vrijednost objekata na česticama koje se prodaju.

Također, navedenom Odlukom Gradskog vijeća, utvrđeno je da ponuđene nekretnine zajedno sa čkbr. 1805 k.o. Ludbreg (zgrada mlina), čine gospodarsku cjelinu starog mlina u Ludbregu i kao takve predstavljaju potencijal za razvoj projekta muzejskog, kulturnog i turističkog centra i revitalizacije industrijske baštine, pa je gradonačelnik Grada Ludbrega ovlašten da s vlasnikom vodi pregovore o kupnji predmetnih nekretnina po prihvatljivijoj kupoprodajnoj cijeni.

Iz same ponude vlasnika nekretnina je vidljivo da je nakon održanih sastanaka u siječnju 2021., između gradonačelnika i predstavnika trgovačkog društva koje je vlasnik ovih nekretnina, ponuđena kupoprodajna cijena smanjena na 1.850.000,00 kn, te da je nakon daljnjih pregovora, 31.05.2021., nova ponuđena kupoprodajna cijena dodatno smanjena na iznos od 1.650.000,00 kn, koja je prihvatljiva i prodavatelju i kupcu.

Također, dogovorena je i obročna otplata kupoprodajne cijene u 5 obroka, od kojih prvi obrok dospijeva u srpnju 2021., a posljednji obrok u studenome 2021., tako da se ni na koji način ne ugrozi redovito poslovanje Grada Ludbrega.

S obzirom na sve naprijed navedeno, predlaže se Gradskom vijeću da usvoji Odluku u predloženom sadržaju.